Agustín Ubieto Arteta considera que o nombre Godojos fa referencia a os godos. Manimenos ye mas probable que faiga referencia a radices como Cot, Cotis que fan referencia a las piedras; u a Cautum, muga, mollón. A rematanza -oxo ye mas freqüent en castellán medieval que en aragonés u mozarabe (-ollo, -uello). Se crei que a forma precastellana d'o toponimo estió con a rematanza -ollo. De feito en as crónicas de Sant Isidoro de Don Lucas, Bispe de Tuy (anyo 1385-96), sale como Gordolo, que podemos leyer como Gordollo, y en atras versions d'o texto Godol, y l'error de copista Gordoto.